### Resume

I forbindelse med Teknisk Udvalgs orientering om tidsplan for [adresse] på mødet den 3. maj 2022, besluttede Teknisk Udvalg, at de også ønsker at uddele en særskilt bæredygtighedspris. Bæredygtighedsprisen skal uddeles til de projekter, hvor der er gjort en særlig indsats for at anvende klimavenlige løsninger. Prisen skal uddeles på Arkitekturens dag sammen med [adresse] og Borgernes Arkitekturpris.

### Sagsfremstilling

Teknisk Udvalg besluttede på mødet den 3. maj 2022, at der fra i år skal uddeles en bæredygtighedspris for byggeri, hvor der er tænkt mest muligt bæredygtighed ind i både byggeriet og i driftsfasen samtidig med, at arkitekturen er i top. Bæredygtighedsprisen skal uddeles som en særskilt pris udover [adresse] og Borgernes pris i forbindelse med Arkitekturens dag den 3. oktober. Da bæredygtighedsprisen kræver en ændring af vedtægterne, vil [adresse] gruppen, som finder kandidater til priserne, gerne benytte dette år, som et prøveår, hvor vi vil evaluerer om de kriterier for bæredygtigt byggeri vi har valgt i år fremover skal danne grundlag for præmiering og efterfølgende indarbejde det i vedtægterne til næste år. [adresse] gruppen vil allerede i år arbejde for, at finde frem til kandidater til bæredygtighedsprisen, der har gjort en særlig indsats for at anvende klimavenlige løsninger i projektet.

I de indledende drøftelser vi har haft i [adresse] gruppen, vil [adresse] gruppen tage udgangspunkt i følgende kriterier:

* Byggeri, hvor der er brugt bæredygtige materialer- evt. genanvendelse af materialer.
* Byggerier, som har flere brugsfunktioner.
* Byggerier, hvor der er tænkt på indeklimaet evt. ved brug af miljørigtige stoffer.
* Holdbarhed i byggeriet.
* Byggerier med lavt energiforbrug.
* Kulturarv- renovering fremfor nybyggeri eller genbrug af gamle bygninger til nye formål.
* Bygningens CO2 aftryk (livscyklus) Pr. 1. december 2023 skal der sendes CO2 regnskab i forbindelse med byggesager. Da det ikke er et krav på nuværende tidspunkt, vil det være noget vi kan bruge til næste år.

### Sagens videre forløb

Sagen skal alene behandles af Teknisk Udvalg.

Byrådet orienteres.

### Klima og resiliensvurdering

Bæredygtighedsprisen skal være med til at sætte bæredygtighed og klima på dagsordenen.

### Teknik- og Miljødirektøren indstiller,

|  |  |
| --- | --- |
| at | udvalget godkender kriterierne for bæredygtighedsprisen, og |
| at | 2022 bliver at prøveår for uddeling af bæredygtighedsprisen og at vedtægtsændringerne bliver vedtaget inden uddeling af prisen i 2023. |

### Beslutning

Godkendt.

Birger Jeppesen og Thea Schmidt var fraværende.